In nomine Domini, amen, anno incarnationis eiusdem M. CC. ducentesimo octogesimo mense augusti. Nos Guillermus, dictus Martres de Dyuione et Laura eius uxor... quod nos non seducti, non coacti nec in aliquo circunuenti, sed pro utilitate nostra euidenti uendimus... uiris religiosis, domino abbati et conuentui Beati Stephani Dyuionensis quadraginta solidos Uiennensium censuales persoluendos annis singulis ecclesie Beati Stephani Dyuionensis in crastino Pasche floride, alioquin septem solidos nomine emende dictis domino abbati et conventui soluerimus. Quos quadragenta solidos Uiennensuim censuales assidemus et assignamus dictis domino abbati et conuentui uidelicet ego Guillermus super duas domos cum fundis earumdem sitas apud Dyuionem in uico des Crays iuxta domum Andriotti le Chat ex una parte et iuxta domum mei Laure prefate exaltera et ego Laura prefata super domum meam cum fundo eiusdem que sita est ibidem iuxta domum mei Guillermi predicti ex una parte et iuxta domum Willermi Rossignuel, filii defuncti Willermi de Corcellis ex altera. Item et super uineam mei Laure predicte ante Sanctum Martinum iuxta uineam Durandi le Rappenat ex una parte et iuxta uineam Iohannis dicti Destroce de Belna ex altera precio uigenti et unius librarum Uiennensium de quibus... uolentes quod quantum et quociens in premissis uel aliquo premissorum deficerimus predicti abbas et conuentus [n]unc auctoritate eorum propria et sine clamore curie ad dictas domos et mansos et pertinencias recurrant et eas teneant et ex ipsis faciant fructus suos modis omnibus usque ad satisfactionem omnium premissorum et dampnorum propter hoc habitorum... Actum in presentia Boneti..., Thierrici de Tilicastro, Haymonis, dicti Abbe et Griffonis Pelerin...